CELEX: 62011CN0198
Language: et
Date: 2011-04-20 00:00:00
Title: Kohtuasi C-198/11: Lan Airlines S.A. 28. aprillil 2011 esitatud apellatsioonkaebus Üldkohtu 8. veebruari 2011 . aasta otsuse peale kohtuasjas T-194/09: Lan Airlines, S.A. versus Siseturu Ühtlustamise Amet (kaubamärgid ja tööstusdisainilahendused) ja Air Nostrum, Líneas Aéreas del Mediterráneo, S.A.

25.6.2011   
            
            
               ET
            
            
               Euroopa Liidu Teataja
            
            
               C 186/16
            
         Lan Airlines S.A. 28. aprillil 2011 esitatud apellatsioonkaebus Üldkohtu 8. veebruari 2011. aasta otsuse peale kohtuasjas T-194/09: Lan Airlines, S.A. versus Siseturu Ühtlustamise Amet (kaubamärgid ja tööstusdisainilahendused) ja Air Nostrum, Líneas Aéreas del Mediterráneo, S.A.
   (Kohtuasi C-198/11)
   2011/C 186/28
   Kohtumenetluse keel: hispaania
   
      Pooled
   
   
      Apellant: Lan Airlines S.A. (esindaja: E. Armijo Chávarri)
   
      Teine menetlusosaline: Siseturu Ühtlustamise Amet (kaubamärgid ja tööstusdisainilahendused) ja Air Nostrum, Líneas Aéreas del Mediterráneo, S.A
   
      Apellandi nõuded
   
   
               —
            
            
               Tühistada tervikuna Üldkohtu 8. veebruari 2011. aasta otsus.
            
         
               —
            
            
               Teha uus sisuline otsus (eelnevalt LAN Airlines, S.A. esitatud vastulause ühenduse kaubamärgi vastu, mille registreerimist taotles Air Nostrum sõnamärgile LÍNEAS AÉREAS DEL MEDITERRÁNEO LAM) või saata asi tagasi Üldkohtusse, et viimane teeks otsuse selles küsimuses.
            
         
               —
            
            
               Mõista mõlemal juhul kohtukulud välja Siseturu Ühtlustamise Ametilt.
            
         
      Väited ja peamised argumendid
   
   
      Üldkohus tegi vea määruse nr 40/94
       (1)
      artikli 8 lõike 1 punktis b sätestatut (nüüd määrus nr 207/09
       (2)) tõlgendades.
   
   Apellatsioonkaebuses märgitakse, et vaidlustatud kohtuotsuses on rikutud kohtupraktikat, mille kohaselt segiajamise tõenäosuse üldine hinnang peab põhinema kõnealuste kaubamärkide graafilise, foneetilise või kontseptuaalse sarnasuse osas nende märkide tekitatud tervikmuljele, võttes eelkõige arvesse selle eristavaid ja domineerivaid osasid, kui need üksinda domineerivad kombineeritud kaubamärgi kuva.
   Apellandi arvates ei võtnud Üldkohus arvesse juhtumi olulisi asjaolusid (peamiselt valdkonna eripärad, ühenduse kaubamärgitaotluse laad ja asjaomase tarbija taju), kui see analüüsis vaidlusaluse kaubamärgi taotluses sisalduva osa „LAM” tegelikku mõju sellele, kuidas keskmine Hispaania tarbija seda kaubamärki tajub.
   Apellandi arvates oleks juhtumi asjaolude nõuetekohane hindamine pidanud viima Üldkohtu selleni, et viimane möönab, et vaidlusaluse kaubamärgi taotlust tajutaks eelkõige ja kõigepealt seoses akronüümiga LAM, ja võrdleb seda kaubamärgitaotlust apellandi kaubamärkidega sellest osast lähtuvalt.
   Apellatsioonkaebuse aluseks on see, et kui Üldkohus oleks tunnistanud seda punkti, oleks ta hinnanud LÍNEAS AÉREAS DEL MEDITERRÁNEO LAM kaubamärgitaotluse ja apellandile LAN-ile kuuluvate kaubamärkide segiajamise tõenäosust.
   
      (1)  Nõukogu 20. detsembri 1993. aasta määrus nr 40/94 ühenduse kaubamärgi kohta (EÜT 1994, L 11, lk 1; ELT eriväljaanne 17/01, lk 146).
   
      (2)  Nõukogu 26. veebruari 2009. aasta määrus nr 207/09 ühenduse kaubamärgi kohta (ELT L 78, lk 1).